Video Sorin Grindeanu, întrebat pe cine înjură dacă întârzie trenul: Pe Grindeanu
Data actualizării: Data publicării:
Pe cine înjură Sorin Grindeanu atunci când are trenul întârziere? Pe Sorin Grindeanu. Asta mărturisește ministrul Transporturilor, care mai adaugă că primește și răspuns. Cum arată acest dialog puteți vedea în cadrul emisiunii "În fața ta", care urmează să fie difuzată integral sâmbătă de la ora 14.00.
Florin Negruțiu, jurnalist Digi24: Așteptați trenul în gară și are 180 de minute întârziere. Pe cine înjurați?
Sorin Grindeanu, ministrul Transporturilor: Pe Grindeanu. E normal, pe cine e în funcție în acel moment.
Florin Negruțiu, jurnalist Digi24: Vă răspunde Grindeanu când îl înjurați?
Sorin Grindeanu, ministrul Transporturilor: Da, să știți că îmi răspunde. Câteodată îmi și spune motivele pentru care..., câteodată reacționează în modul următor: pune mâna pe telefon și zice: "Bă, ce mama dracului faceți pe Valea Oltului?" Și sun direct, nu mai sun la companie, la CNAIR, sun direct că știu cine lucrează. Credeți-mă, că le trăiesc ca orice șofer sau ca orice pasager.